Det nordjyske færdselspoliti har haft god fangst i det seneste døgn, hvor der er satset på at afsløre spritkørsel. Siden lørdag eftermiddag er der - i området Løkken-Pandrup, en del af den tidligere Hjørring Politikreds - noteret ikke færre en otte trafikanter med sprit i blodet. Fire blev taget som førere af biler og fire blev taget på knallert. Klokken otte søndag morgen var det en patrulje fra Nordjyllands Politi i Hjørring, der fik fat i en af de helt store syndere. En 18-årig mandlig bilist fra Egtved blev standset på Frederikshavnsvej i Hjørring. - Mine kolleger satte ham til at blæse ballon to gange og begge gange blev der registreret en promiller på over to, siger vagthavende på politistationen i Hjørring, Asbjørn Nielsen. - Det betød at den 18-rige på stedet fik inddraget sit kørekort, og der kommer sikkert til at gå et pænt stykke tid, inden han kan generhverve det. For de øvrige syv lovovertræder er der også udsigt til alvorlig afstraffelse.

Referat:
Promillen over to hos en 18-årig, der blev standset i Hjørring søndag morgen